Ttejmaɛen-t ɣer yiwen umkan rennun-as ticcicin. Caɛlen-as times, ttbexxiṛen akk i leḥnaḍ n tjuṛ, tibḥirin, imguden d tmenqacin, iwakken ad d-tefk lɣella yelhan ur tt-yetalli ara walma, neɣ tanunya; d yibaɛɛac-nni yessenɣuɣuden lɣella. Am akken ttalsen, tejṛa wumi ara bxxṛen s dexxan, ur tt-yettqarib ara walma neɣ tiwekwin. tettɣima lɣella-as telha, tettgarriz lemyeda akken qaren.